জাতিসংঘের নিরাপত্তা পরিষদের সদস্যরা এপ্রিল মাসের ২৮ তারিখ থেকে ৩০ তারিখ পর্যন্ত বাংলাদেশে আশ্রিত ৭০,০০০০ রোহিঙ্গাদের ক্যাম্পগুলি ব্যাপকভাবে পরিদর্শন করেন। রোহিঙ্গা শরনার্থীরা তাদের উপর মিয়ানমার সেনাবাহিনী বর্বর অত্যাচার, ধর্ষণ এবং হত্যা সহ সমস্ত নির্দ্দয় অমানবিক অত্যাচারের কথা সবিস্তারে নিরাপত্তা পরিষদের টিমের সদস্যদেরকে জানিয়েছেন। এই লোহমর্ষক বর্ণনা শুনে তাঁরা স্তম্ভিত হয়ে পড়েন। এর আগেও নোবেল পুরস্কার বিজয়ী কয়েকজন মহিলা রোহিঙ্গা ক্যাম্পগুলি পরিদর্শন করে এবং তাদের উপর নির্মম অত্যাচারের বর্ণনা শুনে প্রায় চিৎকার করে কেঁদেছেন। কাজেই রোহিঙ্গারা বর্তমারে মিয়ানমারের ফিরতে চাইলেও নিরাপদ মনে করছেনা। তাদের ধারণা যে সম্পূর্ণ সত্যতা মিয়ানমারের সেনাপ্রধানের বক্তব্য থেকে স্পষ্ট হয়েছে।